CELEX: 32000R1880
Language: da
Date: 2000-07-17 00:00:00
Title: Europa-Parlamentets og Rådets forordning (EF) nr. 1880/2000 af 17. juli 2000 om forlængelse af gyldighedsperioden for Rådets forordning (EF) nr. 443/97 om foranstaltninger på området bistand til hjemstedsfordrevne i udviklingslandene i Asien og Latinamerika

Avis juridique important

|

32000R1880

Europa-Parlamentets og Rådets forordning (EF) nr. 1880/2000 af 17. juli 2000 om forlængelse af gyldighedsperioden for Rådets forordning (EF) nr. 443/97 om foranstaltninger på området bistand til hjemstedsfordrevne i udviklingslandene i Asien og Latinamerika  

EF-Tidende nr. L 227 af 07/09/2000 s. 0001 - 0002

Europa-Parlamentets og Rådets forordning (EF) nr. 1880/2000af 17. juli 2000om forlængelse af gyldighedsperioden for Rådets forordning (EF) nr. 443/97 om foranstaltninger på området bistand til hjemstedsfordrevne i udviklingslandene i Asien og LatinamerikaEUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 179, stk. 1,under henvisning til forslag fra Kommissionen(1),efter proceduren i traktatens artikel 251(2), ogud fra følgende betragtninger:(1) Rådets forordning (EF) nr. 443/97 af 3. marts 1997 om foranstaltninger på området bistand til hjemstedsfordrevne i udviklingslandene i Asien og Latinamerika(3) udløb den 31. december 1999.(2) Det er hensigtsmæssigt at forlænge gyldighedsperioden for forordning (EF) nr. 443/97 indtil den 31. december 2000 og samtidig tilpasse finansieringsrammen og den dermed forbundne periode, jf. artikel 6, stk. 1, i nævnte forordning.(3) Forlængelse af gyldighedsperioden for forordning (EF) nr. 443/97 forudsætter, at Kommissionen forelægger Europa-Parlamentet og Rådet de årsberetninger, der kræves ifølge nævnte forordning.(4) De nødvendige foranstaltninger til gennemførelse af forordning (EF) nr. 443/97 bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen(4) -UDSTEDT FØLGENDE FORORDNING:Artikel 1Forordning (EF) nr. 443/97 ændres således:1) Artikel 6, stk. 1, affattes således:"1. Fællesskabets finansiering af de i artikel 1 omhandlede foranstaltninger dækker en periode på fem år (1996-2000).Finansieringsrammen for gennemførelsen af dette program er på 280 mio. EUR for perioden 1996-2000.De årlige bevillinger godkendes af budgetmyndigheden inden for de finansielle overslag."2) Artikel 10, stk. 2, erstattes af følgende stykker:"2. Når der henvises til denne artikel, anvendes artikel 4 og 7 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen(5), jf. afgørelsens artikel 8.Fristen i artikel 4, stk. 3, i afgørelse 1999/468/EF fastsættes til en måned.3. Udvalget vedtager selv sin forretningsorden."3) Følgende artikel indsættes:"Artikel 13aSenest fire måneder inden denne forordning udløber, forelægger Kommissionen Europa-Parlamentet og Rådet en rapport, som indeholder en samlet evaluering af forvaltningen af programmet, hvori den identificerer de stærke og svage sider og afgiver henstillinger med henblik på at forbedre programmets gennemslagskraft."4) Artikel 14, stk. 2, affattes således:"Den anvendes indtil den 31. december 2000."Artikel 2Denne forordning træder i kraft på tredjedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 17. juli 2000.På Europa-Parlamentets vegneN. FontaineFormandPå Rådets vegneJ. GlavanyFormand(1) EFT C 21 E af 25.1.2000, s. 65.(2) Europa-Parlamentets udtalelse af 4. maj 2000 (endnu ikke offentliggjort i EFT) og Rådets afgørelse af 29. juni 2000.(3) EFT L 68 af 8.3.1997, s. 1.(4) EFT L 184 af 17.7.1999, s. 23.(5) EFT L 184 af 17.7.1999, s. 23.